Kleitoría

Kleitoría () on Kreikan kylä sekä samanniminen Kalávrytan kunnan kunnallisyksikkö (Δημοτική Ενότητα Κλειτορίας/Κλείτορος, Dimotikí Enótita Kleitorías/Kleítoros) ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 2 360 ja varsinaisen Kleitorían kylän väkiluku 650 (vuonna 2011).

Kleitorían kylä sijaitsee Peloponnesoksen niemimaan pohjoisissa sisäosissa. Se on ottanut nimensä samalla paikalla sijainneelta antiikin aikaiselta Kleitorin kaupungilta. Nykyisen kylän nimi oli alun perin Mazéika (Μαζέικα). Se otti vuonna 1928 nimen Káto Kleitoría (Κάτω Κλειτορία, ”Alempi Kleitoría”) ja vuonna 1968 nykyisen nimen Kleitoría. Kleitorían kunnallisyksikkö käsittää Kalávrytan kunnan kaakkoisosan Korinthian ja Arkadian rajalla.

Lakkautetun Kleitorían kunnan vanha nimi oli vuoteen 2008 saakka Lefkási (Λευκάσί) (Δήμος Λευκασίου, Dímos Lefkasíou) erään toisen alueella sijaitsevan kylän mukaan. Kleitoría oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kalávrytan kuntaan yhdessä Aroánian ja Paḯonin kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Kleitorían kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Ágios Nikólaos Ágios Nikólaos 52 Áno Kleitoría Áno Kleitoría 50 Ármpounas Ármpounas 41 Kalamáki 11 Drymós Drymós 21 Káto Drymós 37 Fília Ágioi Theódoroi 9 Fília 130 Kalývia 52 Moní Agíou Athanasíou (luostari) 2 Zevgolatió 18 Glástra Ágios Vlásios 53 Glástra 8 Kastélli Kastélli 18 Kastría Kastría 78 Kleítor Kleítor 20 Kleitoría Elatófyto 4 Kallithéa 52 Kleitoría 650 Váltos 0 Zarélia 7 Krinófyta Krinófyta 139 Lefkási Lefkási 89 Lykouría Kerasiá 14 Lykouría 430 Spiliá 5 Pagkráti Pagkrataíika Kalývia 49 Pagkráti 63 Sellá 16 Stenó 17 Planitéro Planitéro 197 Tourláda Tourláda 28 Yhteensä: 2 360

 Lähteet 

Luokka:Kalávryta
Luokka:Länsi-Kreikan entiset kunnat
Luokka:Länsi-Kreikan kylät